2. pielikums

Ministru kabineta

2021. gada......

noteikumiem Nr.....

**Piemērotā atkritumu statusa izbeigšanas kritēriji no bioloģiski noārdāmiem atkritumiem iegūtam materiālam**

|  |  |
| --- | --- |
| **Piemērotā atkritumu statusa izbeigšanas kritēriji** | **Paškontroles kritēriji** |
| 1. Prasības bioloģiski noārdāmiem atkritumiem, kas tiek izmantoti no bioloģiski noārdāmiem atkritumiem iegūta materiāla ražošanai

Kā izejviela tiek izmantoti vienīgi tie atkritumi, kas atbilst 1.pielikumā uzskaitītajiem atkritumu klases kodiem atbilstoši normatīvajiem aktiem par atkritumu klasifikatoru.Savāktie atkritumi nedrīkst būt sajaukti ar cita veida atkritumiem.Ja atkritumi savākti atsevišķā iepakojumā (maisiņos), tad pirms pārstrādes procesa atkritumus izpako, iepakojumu nodalot no kopējās atkritumu masas. Izņēmums par iepakojuma nodalīšanu no atkritumu masas attiecas tikai uz pilnībā kompostējamu vai bioloģiski noārdāmu iepakojumu, kur iepakojuma pilnīgu kompostēšanos vai bioloģisko noārdīšanos apliecina atbilstošs sertifikāts. | Tādus bioloģiski noārdāmos atkritumus, kas neatbilst šī pielikuma I sadaļā minētajiem nosacījumiem, pārstrādātājs nogādā uz attiecīgām atkritumu apglabāšanas iekārtām, ja tajās ir atļauta attiecīgo atkritumu apglabāšana saskaņā ar attiecīgo iekārtu darbībai izsniegtajai atļaujai atbilstoši normatīvajiem aktiem par piesārņojumu. |
| 1. Prasības bioloģiski noārdāmiem atkritumu pārstrādes procesam

Pārstrādātājs ierīko no izkraušanas zonas atdalītu uzglabāšanas zonu tādiem koksnes atkritumiem, kas atzīti par neatbilstošiem I sadaļā minētajiem nosacījumiem. Neatbilstošo atkritumu uzglabāšana notiek ierīkotajā uzglabāšanas zonā, nepieļaujot to sajaukšanos ar pārstrādei derīgajiem atkritumiem. |  |
| 1. No bioloģiski noārdāmiem atkritumiem iegūta materiāla kvalitātes prasības

Atbilstoši 3.pielikumā uzskaitītajām kvalitātes prasībām, un iegūtajam materiālam nav nepieciešama turpmāka apstrāde. | Lai pārliecinātos par no bioloģiski noārdāmiem atkritumiem iegūta materiāla atbilstību šo noteikumu 3. punkta prasībām, tiek veiktas materiāla paraugu analīzes, līdz iegūti divu secīgu partiju analīžu rezultāti, kas apliecina no bioloģiski noārdāmiem atkritumiem iegūta materiāla atbilstību šo noteikumu 3. punkta prasībām.Tālāk no bioloģiski noārdāmiem atkritumiem iegūtam materiālam tiek veiktas plānveida analīzes, lai pārliecinātos par tās atbilstību šo noteikumu 3. punkta prasībām. Tās tiek veiktas vismaz vienu reizi pusgadā un šo analīžu veikšanas plāns ir ietverts kvalitātes pārvaldības sistēmā.No bioloģiski noārdāmiem atkritumiem iegūtam materiālam analīzes veic testēšanas laboratorijās, kas akreditētas nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, vai laboratorijās, kas akreditētas citās Eiropas Savienības dalībvalstīs, Turcijā vai Eiropas Ekonomikas zonas valstīs. |

Vides aizsardzības un reģionālās attīstības ministrs A. T. Plešs